CELEX: 62010CN0149
Language: fi
Date: 2010-03-29 00:00:00
Title: Asia C-149/10: Ennakkoratkaisupyyntö, jonka Dioikitiko Efeteio Thessolonikis (Kreikka) on esittänyt 29.3.2010 — Zoi Chatzi v. Ypourgos Oikonomikon

5.6.2010   
            
            
               FI
            
            
               Euroopan unionin virallinen lehti
            
            
               C 148/20
            
         Ennakkoratkaisupyyntö, jonka Dioikitiko Efeteio Thessolonikis (Kreikka) on esittänyt 29.3.2010 — Zoi Chatzi v. Ypourgos Oikonomikon
   (Asia C-149/10)
   2010/C 148/30
   Oikeudenkäyntikieli: kreikka
   
      Ennakkoratkaisua pyytänyt tuomioistuin
   
   Dioikitiko Efeteio Thessolonikis
   
      Pääasian asianosaiset
   
   
      Kantaja: Zoi Chatzi
   
      Vastaaja: Ypourgos Oikonomikon
   
      Ennakkoratkaisukysymykset
   
   
               1)
            
            
               Onko mahdollista katsoa, että UNICE:n, CEEP:n ja EAY:n tekemästä vanhempainlomaa koskevasta puitesopimuksesta 3.6.1996 annetun neuvoston direktiivin 96/34/EY [liitteenä olevan puitesopimuksen] 2 lausekkeen 1 kohdasta, kun sitä luetaan yhdessä Euroopan unionin perusoikeuskirjan lapsen oikeuksia koskevan 24 artiklan kanssa, ja kun otetaan huomioon näiden oikeuksien suojan tasoon perusoikeuskirjassa tehty parannus, seuraa samanaikaisesti myös lapsen oikeus vanhempainlomaan, jolloin silloin, kun syntyy kaksoset, yhden ainoan loman myöntäminen merkitsee Euroopan unionin perusoikeuskirjan 21 artiklan rikkomista syntymään perustuvan epäsuotuisan syrjinnän perusteella ja kaksosten oikeuden rajoittamista suhteellisuusperiaatteen vastaisesti?
            
         
               2)
            
            
               Siinä tapauksessa, että ensimmäiseen kysymykseen vastataan kieltävästi, kysytään, onko direktiivin 96734/EY [liitteenä olevan puitesopimuksen] 2 lausekkeen 1 kohdassa käytettyä termiä ”syntymä” tulkittava siten, että siitä seuraa, että työntekijöillä on kaksinkertainen vanhempainlomaa koskeva oikeus, joka perustuu siihen, että kaksoisraskaus päättyy kahteen perättäiseen lasten syntymään (kaksoset), vai siten, että vanhempainloma myönnetään yhden syntymän perusteella riippumatta siitä, kuinka monta lasta tällöin syntyy, ilman, että viimeksi mainitussa tapauksessa loukataan Euroopan unionin perusoikeuskirjan 20 artiklassa tarkoitettua yhdenvertaisuutta lain edessä?